Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18128

b) egy darab rövid keresztfénysorból állhat. 5.3.4.16 A rövid keresztfénysor legalább 4 méter hosszúságú legyen. Ahol a rövid keresztfénysorban fénypontok helyezkednek el, a fényeket egyenlően, egymástól nem több mint 1.5 méter távolságra helyezzék el. 5.3.4.17 Ajánlás — Ha a középvonal fénysor az 5.3.4.14 b) vagy 5.3.4.15 b) alpontban ismertetett rövid keresztfénysorokból áll, minden egyes rövid keresztfénysort nagy intenzitású villanófénnyel egészítsenek ki kivéve, ha a rendszer jellemzőinek és az időjárási körülmények természetének figyelembevételével azt szükségtelennek ítélik. 5.3.4.18 Az 5.3.4.17 pontban ismertetett minden egyes nagy intenzitású villanófény másodpercenként kettő villanással, a legkülső fénytől a futópálya küszöb felé a legbelső fényig befelé futva villanjon. Az elektromos áramkört úgy tervezzék meg, hogy ezeket a fényeket a bevezető fényrendszer más fényeitől függetlenül lehessen üzemeltetni. 5.3.4.19 Ha a középvonal fénysor az 5.3.4.14 a) vagy 5.3.4.15 a) alpontokban ismertetett fényekből áll, a futópálya küszöbtől 300 méter távolságra elhelyezett bevezető keresztfénysor mellett 150, 450, 600 és 750 méter távolságokra is telepítsenek ilyen keresztfénysorokat. Minden egyes keresztfénysort alkotó fény a lehetőségek szerint egyenes vonalban, a középvonal fényekre szimmetrikusan és megfelelő szögben legyen elhelyezve. A középvonal fényekkel egyenlően kettéválasztott keresztfénysor fényeit egymástól olyan távolságra helyezzék el, hogy azok vonalként látszódjanak kivéve, hogy a középvonal fény mindkét oldalán bizonyos térköz alakítható ki. Ennek mértéke a helyi előírások alapján meghatározott minimum, azonban ez 6 méternél több ne legyen. Megjegyzés: A telepítés részletes ismertetése az A. Melléklet 11. szakaszában található. 5.3.4.20 Ahol a rendszerben elhelyezték az 5.3.4.19 pontban ismertetett további bevezető keresztfénysorokat, azok külső széle két egyenes vonalat alkosson, amely vagy párhuzamos a futópálya középvonalával, vagy pedig összetartó és azt a küszöbtől 300 méter távolságban metszi. 5.3.4.21 A fények feleljenek meg a 2. Függelék A2-1 ábrájában található követelményeknek. Megjegyzés: A fények tervezéséhez felhasznált repülési pálya jellemzők az A. Melléklet A-4. ábráján láthatók. 2007/70/II. szám II. és III. kategóriás precíziós bevezető fényrendszer Elhelyezés 5.3.4.22 Az I. kategóriás precíziós bevezető fényrendszer a futópálya meghosszabbított középvonalában elhelyezett fénysorból áll amely, ahol lehetséges a küszöbtől 900 méter távolságig tart. Ezen kívül az 5-13. ábrán látható rendszer rendelkezik a küszöbtől 270 méter távolságig tartó további két oldal fénysorral, valamint a küszöbtől 150 és 300 méter távolságra levő két keresztfénysorral is. Ahol a bevezető fények állandó működési szintjét a 10.4.7 pont megelőző karbantartási célkitűzése alapján bizonyítani lehet, a rendszer a küszöbtől 240 méter távolságig tartó további két oldal fénysorral, valamint a küszöbtől 150 és 300 méter távolságra levő két keresztfénysorral is rendelkezhet (lásd 5-14. ábra). Megjegyzés: A 900 méter hosszúság az I. II. és II. kategóriás üzemeltetés irányvezetési követelményei alapján került meghatározásra. A rövidebb bevezető fényrendszer létesítése megfelelhet a II. és III. kategóriás üzemeltetésnek, azonban az I. kategóriás üzemeltetés korlátozásával járhat, amely az A. Melléklet

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes